વડોદરા ખાતે તાજેતરમાં જ ઇન્ટરનેશનલ લેવલનું એરપોર્ટ બનાવવામાં આવ્યુ છે. એક અંદાજ મુજબ વર્ષે લગભગ ૯ લાખ લોકો આ એરપોર્ટ પર આવશે. રોજની ૧૨ ફલાઇટનું ઓપરેશન થાય છે. હાલમાં આ ફલાઇટમાં જતા મુસાફરોને તેમના ઓળખકાર્ડના ફોટા સાથે ફેસ મેચ કરી એન્ટ્રી આપવામાં આવે છે. જ્યારે નવી સિસ્ટમ પ્રમાણે જે મુસાફરનું આધારકાર્ડ હશે તેમને માત્ર અંગૂઠા કે ફિંગર મેચ કરી બાયોમેટ્રીક મશીન દ્વારા ઇ-બોર્ડિંગ આપવામાં આવશે. આ પ્રોજેક્ટ માટે ગત ૧૦મી તારીખે એરપોર્ટ ઓથોરિટી ઓફ ઇન્ડિયાની ટીમ દ્વારા મુલાકાત લેવામાં આવી હતી. આગામી એક-બે માસમાં બાયોમેટ્રીક મશીન કાર્યરત કરવામાં આવશે. વડોદરામાં નવું એરપોર્ટ બન્યું હોવાથી પ્રાથમિકતા આપવામાં આવી છે.